Aurore von Haxthausen

Gustava Charlotta Märta Aurora (Aurore) von Haxthausen, jaiotzez Gyllenhaal (Velinga, 1830eko abuztuaren 15a – Stockholm, 1888ko otsailaren 7a), Klara Kuhlman izengoitiaz ere ezaguna, suediar idazlea, musikagilea, piano-jotzailea eta Luisa erreginaren konpainia-dama izan zen. 

 Bizitza 
Aurore Gyllenhaal 1830ean jaio zen familia noble baten baitan. Carl Henrik Gyllenhaal ministroaren eta Beata Aurore af Nordinen alaba zen. Hezkuntza ona jaso zuen eta talentu asko zituen. Baliteke bere senide Carl Gustaf Nordin historialari eta apezpikuaren eragina izatea. 

1857an Haxthausenen aita hil zen kolera epidemia batean, eta Aurore Luisa printzesaren konpainia-dama bihurtu zen. 1873an Frederik Ferdinand von Haxthausen txanbelanarekin ezkondu zen. Ez zuen seme-alabarik izan. Haxthausen familiaren etxean saloiak, kontzertuak eta literatur irakurketak egin ohi zituzten.

Piano-jotzaile eta musikagile trebe gisa ezaguna egin zen batez ere, baina ez zituen bere konposizioak grabatu. Suediako Legebiltzarraren inaugurazio ekitaldian jo zuten martxa sortu zuen, eta printze oinordekoaren ezteian jo zuten polonesa ere bai. Musikari izateaz gain, idazlea ere izan zen eta Klara Kuhlman izengoitia erabili zuen bere lanak argitaratzeko. Berarentzat, XIX. mendeko emakume idazle askorentzat ez bezala, sormen literarioa ez zen dirua irabazteko baliabidea izan, eta beraz, batez ere gai unibertsalak eta betikoak jorratu zituen. Bere idazlan asko haurtzaroko oroitzapenetan oinarrituta daude.

Aurore von Haxthausenek osasun kaskarra zuen bizitza guztian eta 1888an hil zen, 57 urte zituela.

 Lanak 

 Musika lanak 

 Piano eta ahotserako lanak 

 En gång höll du mig kär
 I staden och på landet
 Romance (Snart är dagen slutad)
 Galopp (Hör, hör, hör galoppens ljud!)
 Jag icke någon vällust känner

 Pianorako lanak 

 Galoppe
 Mazurka
 Vals
 Barcaroll
 Barcaroll
 Anna och Theresia (1865)
 Souvenir d'Espagne (1865)
 Saknad (1868)
 Fem sånger utan ord (1870eko hamarkada)
 Festpolonäs (1881)

 Idazlan hautatuak 

 Från svenska hem: pennritningar (1883)
 Från svenska hem: pennritningar : ny samling (1884)

 Erreferentziak 

 Kanpo estekak 

Kategoria:Suediako idazleak
Kategoria:Suedierazko idazleak
Kategoria:XIX. mendeko emakume idazleak
Kategoria:Suediako musikagileak
Kategoria:Emakume musikagileak
Kategoria:XIX. mendeko musikagileak
Kategoria:Suediako musikariak
Kategoria:Emakume piano-jotzaileak
Kategoria:Stockholmen hildakoak